 علمت “كود” ان سيدة ماتت البارح وحيات امس السبت بمدينة برشيد. حسب معطيات حصلت عليها “كود” فان سيدة اغمي عليها بحي الهدى بهذه المدينة. العائلة تلفات ومشات تقلب على طبيب. لقات الطبيبة اللي فمركز حفظ الصحة بالمدينة ما كايناش. حتى الطبيب اللي خرج تقاعد وتم التعاقد معه من قبل المجلس البلدي ما كانش. السيد مشى مع نادي يوسفية برشيد حسب مصدر “كود” وخلى المركز بلا طبيب. وحسب مصدر “كود” فان لامبلانيسيي اللي جا للدار تصرف ومشى قلب على ممرضة. هاد الاخيرة باش وصلات وقلبات السيدة المغمى عليها٬ تضيف مصادر “كود”٬ كالت للعائلة: الله يرحمها. العائلة تصدمات وغسلاتها٫ تضيف مصادر “كود”٬ وكفناتها. فالمقبرة وباش كان لفقيه كان يقرا عليها٬ تضيف مصادر “كود”٬ سمع السيدة كتغوت. تخلع وحيدو لكفن لقاوها حية. حسب مصدر “كود” فان السيدة نقلت الى مستشفى الحسن الثاني بسطات حيث توجد في قسم الانعاش فيما تم الاستماع الى سائق سيارة الاسعاف والممرضة وحتى الطبيب اللي خلى خدمتو وتبع النادي 
سيدة فبرشيد ماتت وباش مشاو يدفنوها حيات. قراو قصة ما تصدقوهاش